
Весела Коледа и да е честита новата 2008 година!

3 декември –Ден на инвалидите

Съюз на инвалидите в България

Създаден е на Първия (учредителен) конгрес в София на 14 декември 1989 г. като обществена организация, която представлява и отстоява интересите на инвалидите пред държавните, обществените и другите органи и организации в страната и чужбина. 

Съюзът е юридическо лице със седалище в София, регистрирано по ЗЮЛНЦ във фирмено отделение на Софийски градски съд по фирмено дело № 684 от 1990 г. 

СИБ е обединение на 377 структури (Регионални, основни организации, дружества, клубове по интереси) изградени в 27 региона в България с повече от 42 603 индивидуални членове. Те са с различни видове заболявания, включително и със сензорни - слепи и глухи. Заедно с асоциираните организации на инвалиди членовете на СИБ стават над 72 000. 

Общосъюзни органи за управление са Общо събрание, Управителен съвет, Председател и Централна контролно-ревизионна комисия. 

От 2001 година СИБ е асоцииран член на Европейският форум на хората с увреждания (EDF).
EDF е официално признатият партньор на Европейската комисия и на Европейския парламент по проблемите на хората с увреждания. Той представлява интересите на над 54 милиона хора с увреждания в Европа. Неговата мисия е да защити техните човешки права и да им осигури равнопоставеност пред институциите на Европейския съюз и в страните-членки, в съответствие с принципите за премахване на дискриминацията, издигане и развитие на общественото съзнание и представяне на всички хора с увреждания навсякъде в Европа и пред всички европейски официални институции (Европейския парламент, Европейската комисия, Съвета на министрите).
През тази година се навърши едно десетилетие от основаването на Европейският форум на хората с увреждания (ЕФХУ). Днес тази независима организация е изключително активна спрямо европейските институции и законотворците в усилията си да отстояват и умножават правата на хората с увреждания. Първото постижение на ЕФХУ беше приемането на антидис-криминационния чл. 13 от Амстердамския договор, който задължи институциите на Европейския съюз да работят за равнопоставеността на хората с увреждания. Това постижение не би било възможно без масовата мобилизация на граждани от цяла Европа. Кампанията на ЕФХУ “Един милион за инвалидността” започна на 23 януари т. г. и цели събирането на: “Един милион подписи в полза на създаване на Европейски законодателни мерки за борба срещу всяка форма на дискриминация спрямо хората с увреждания, за защита на техните права и подобряване качеството на живота на повече от 50 милиона хора с увреждания граждани на Европа. Какво очакват хората с увреждания в България от този единен регламент, ще промени ли той и в каква степен живота им и възможностите им за труд и образование? Надеждите на хората с увреждания са свързани преди всичко с равностойно отношение при наемане на работа, равен достъп до образование. Те искат да живеят независимо и самостоятелно в общността, на имат достъп до обществен транспорт, сгради и друга архитектурна инфраструктура, както и достъп до информационни и комуникационни технологии и услуги.
Звездно пътешествие

В изпълнение на плана за м.октомври членовете на клуба за хора с увреждания на ул.”Гренадирска” №34Б предприеха поредното си пътуване. Този път бяхме решили да се полюбуваме на есенната премяна на Родопа планина, като крайната ни цел беше гр.Смолян.

През последните две седмици не пропускахме синоптичните прогнози с надеждата да ни предложат хубаво време, но уви…чаровните синоптици съобщаваха за чувствително  застудяване и значителни количества валежи. Тази песимистична картина не ни попречи на 20.10 да бъдем в обичайното време на обичайното място, да се настаним в обичайния автобус на ЕТ “Розен Монов” и с обичайно засмения водач Иван Замфиров да поемем по пътищата на родината.

Преминахме Балкана през прохода Троян – Кърнаре и по обяд бяхме в красивия Пловдив. Тук се сблъскахме с неизбежния проблем на големите градове – паркирането. Въпреки всичко успяхме да добием представа от съботния облик на града току-що окъпан от есенния дъжд. Опитахме от продуктите на производителите на пчелни продукти, най-вече мед с различен произход и в комбинации с ядки, билки и др. В уречения час поехме към уникалния Асеновград. Един град, в който по неповторим начин до многобройните църкви се кипрят витрините с булчински рокли последен писък на модата. Разбира се, че не пропуснахме да посетим и древната Асенова крепост.

В следобедните часове пристигнахме в Бачковския манастир, където щяхме да нощуваме. Настанихме се според правилата на Светата обител – отделно мъжете от жените. Спазихме и режима – да се приберем до 20 часа. Времето беше наистина хладно и макар, че дядо игумен беше разпоредил да се пусне парното, то така и не намери пътя до радиаторите. Слава Богу топлината дойде от шегите и приятните емоции които се създадоха в многолюдните спални.

Сутринта на 21 който пожела отново можа да посети църквата на манастира и потеглихме към последната точка по маршрута ни – Смолян. Радвахме се на многообразието от есенни багри, но тук планината за пръв път ни показа и зимния си характер. Основната причина за пътуването ни беше да посетим планетариума в града, като имахме съответно и резервация. Все още не е решен достъпа за хора с увреждания до това уникално съоръжение, но домакините в него имаха търпение да изчакат всички ни да се придвижим и да се настаним в залата. Чрез постиженията на съвременната наука и технологии можахме да се разходим из звездното небе и над двете полукълба на нашата планета Земя. На достъпен език специалисти физици разказват любопитни факти за небесните тела и явления и ни направиха съпричастни към безкрайния Космос. Това звездно пътешествие е нищо, което трудно може да се опише с думи – просто трябва да се преживее.Пожелаваме го на всички.След като отново стъпихме на земята, разгледахме новопостроената църква с интересна архитектура,  която очаква да бъде изографисана.

В ранния следобед тръгнахме обратно към нашия град. Радвахме се на наситеното зелено, на неизброимите нюанси на жълтото, охрата и кафявото, на неочаквано червеното и розовото в комбинации, каквито само художничката природа може да постигне. И след като приехме толкова много красота и се докоснахме до звездите, преминахме отново Балкана – този път при зимни условия – по обичайния начин се завърнахме в родния Плевен.
Николинка Димитрова,

Организатор клуб
Над 600 употребявани

спринцовки и игли събраха по улиците и в градинките в Плевен

56 точки включва второто издание на подготвената от екипа на Сдружение на помагащите специалисти в социалната сфера „Малки стъпки” карта на опасните за деца и младежи точки в Плевен. Този път са включени 56 места, като само 18 от тях са от първото издание на картата.  Близо два пъти повече в сравнение с първото издание са рисковите точки в новото издание. Тези точки не са свързани с безопасността на движението или нещо подобно, а това са местата, за които има доказателства, че се събират наркозависими, за да си вземат дозата, и след това изхвърлят в близост използваните спринцовки и игли, без дори да ги обезопасят. 

На тези места често се намират и празни бутилки от алкохол. „Има разбиране у хората за важността на проблема”, каза Димитър Грънчаров, координатор на Семеен консултативен център при Сдружение “Малки стъпки”. 

Живеещите в блоковете вече са започнали да почистват сами районите около блоковете от спринцовки и употребявани игли, които са особено опасни за играещите деца, допълни Димитър Грънчаров. При обхода на подадените от граждани сигнали за потенциално опасни точки, на определени места екипът е отчел по 11 спринцовки на 7 кв. м. участък. Над 600 спринцовки са събрани при обхождането на тези места.

12-та лятна специална Олимпиада в Шанхай

На 2-ри октомври вечерта в Шанхай започна 12-та световна лятна специална Олимпиада. Китайският председател Ху Дзинтао взе участие в церемонията по откриването. 

Световната специална Олимпиада се провежда за хора с умствени увреждания и представлява комплексно глобално състезание. Специалната Олимпиада в Шанхай продължи 10 дни, в които се проведоха 21 официални състезания и 4 неофициални дисциплини. Повече от 10 хиляди спортисти с умствени увреждания и треньори от над 160 страни участваха в игрите. 

Това е първата Специална Олимпиада, която се провежда в Азия и в развиваща се страна. 

За свещения огън на Летните специални олимпийски игри в Китай 

Вечерта, свещеният огън на Специалната олимпиада, запален в Акропола, Атина, пристигна в Китай след пренасянето му през 5 континента. В 8 ч. вечерта, участъкът на Великата Стена Дзююнгуан бе украсен с фенери. Гостите от повече от 140 страни и райони, включително и от домакина Китай, посрещнаха огъня. Церемонията по посрещане на огъня бе открита с шумни песни и танци. Над 100 китайски и чуждестранни изпълнители на закона влязоха в селището със свещения огън. Постоянният член на Политбюро при ЦК на ККП У Гуанджън прие огъня, запали олтара на свещения огън и обяви началото на предаването на огъня в Китай: 
„Обявявам започване на предаването на огъня на Лятната специална олимпиада 2007 в Китай." 

Лятната специална олимпиада се организира специално за хората с интелектуални затруднения въз основа на олимпийски дух.
Специалната олимпиада се провежда на всеки две години и има лятно и зимно издание. Това е първото й провеждане в Азия и в развиваща се страна. В олимпиадата участваха около 10 хиляди спортисти, треньори, родителите им, експерти и гости от над 160 страни и райони, както и доброволци от различни области. За да се проведе Олимпиадата успешно, китайското централно и шанхайското правителство са положили големи усилия за подготовката й. На церемонията, китайският вицепремиер Хуей Ляню заяви: 

„В нашата страна има 82.96 милиона хора с физически и умствени увреждания, от които над 9.9 милиона са с умствени увреждания. Централното правителство обръща голямо внимание на работата, свързана с тези хора, и подкрепя развитието на това дело, както разрешава затруднения им в областта на здравеопазването, образованието, заетостта и живота. Държавата защищава правата и интересите им, с цел те да се възползват от резултатите от икономическото и обществено развитие. Големите успехи на нашата страна в тази област са приети с възхищение от международната общност. Уверен съм, че чрез провеждането на Лятната специална олимпиада, ще се съдейства за по-бързо развитие на делото, свързано с хората с физически и умствени увреждания в Китай." 

Предаването на свещения огън от изпълнители на закона е традиция на Специалните олимпийски игри, което има за цел да се разпространява Специалната Олимпиада и да се предизвиква вниманието на обществото към хората с интелектуални затруднения. Участниците са полицаи и други изпълнители на закона. 

На церемонията, спортистката на Специалната Олимпиада Ма Юнли изрази радостта си за посрещане на свещения огън: 

„Казвам се Ма Юнли. Приветствам свещения огън от името на китайските спортисти на Специалната Олимпиада. Олимпиадата ни дава радост и ние носим щастие в живота. Родителите и учениците се гордеят с нас. Лозунгът ни е: ти можеш и аз мога. Да я насърчим с ура. Благодаря !"
В миналото, тичането на изпълнителите на закона с огъня се провеждаше само в страната-домакин. Този път за първи път се провежда в целия свят. На 29-ти юни, огънят бе взет от Акропола и се предаде в Лондон, Великобритания, Кайро, Египет, Вашингтон, САЩ, Токио, Япония, Сеул, Южна Корея и Сидни, Австралия.

Вяра

Как се празнуват Коледа и Нова година по света?

Холандия.   От векове насам Sinter Klaas (Дядо Коледа) идва от Испания по средата на ноември. Всички, дори и кралицата, го посрещат на пристанището. Едва пристигнал Дядо Коледа тръгва да види дали децата са послушни. Той разполага с три седмици - до 6 декември, за да прецени кой заслужава подарък и кой - не. В деня на отпътуването му всички деца излизат на улицата, размахват знаменца, пишат му писма и всичко това при звъна на черковни камбани и оръдейни залпове. Приготвят се чифт обувки, пълни със сено и моркови за кончето на Дядо Коледа. Бисквити и бонбони, хвърлени в дворовете, предвещават минаването му през квартала. А постоянният му спътник е Черният Пиет - той носи подаръци за лошите деца.
Дания.  Четири седмици преди Коледа датчаните украсяват венец от борови клонки, в който слагат четири свещи и запалват първата. И така всяка неделя до Коледа палят по една. Първата е неделята на запалването. Втората непременно е посветена на приготвянето на сладкишите (непременно с канела). След това трябва да се украси елхата с червени панделки, датски знаменца и сърца от слама. Четвъртата неделя е денят на приятелството и обичта. Тогава се пият топло вино и ракия. Улиците и витрините са оцветени в зелено и червено.   В Дания няма Дядо Коледа, а червен дух на име Жул, който много прилича на снежен човек.   Вечерята на 24 декември е традиционна . херинги, патица или печено прасе с цветно зеле, карамелизирани картофи и компот. За десерт - ориз с бадеми и канела. След това всички пеят и танцуват в очакване на червения дух.

   Италия. На 24 декември италианците празнуват и Деня на дървото. Обичаите са много, но общото между тях е голямата козуначена кифла, която служи за коледен сладкиш. Тя се пази за постната вечеря на 24-и и е предшествана от различни каши и змиорки. Традиционната пуйка е за обяда на 25-ти.   Коледните пазари затварят вратите си с невероятно шествие на 5-ти януари вечерта, точно преди да си появи магьосницата Бефана, която раздава подаръците в по голямата част на Италия. На непослушните деца се полага само по парченце въглен, и то от захар. 
Швеция.   Там коледа е нещо свещено. Свещено до такава степен че шведите са построили цял лунапарк. Въпреки потока от туристи традициите се спазват стриктно. Например тази със свещичките като в Дания. Коледните празници започват на 1-ви декември. На 13-ти декември, денят на Санта Лусия, момичетата обличат бели рокли, украсяват главите си с корони от по четири свещи и пеят фолклорни песни. Както в Дания, вечерята минава под знака на херингите и ориза с канела, сервирани върху червена покривка. Един дух, който определя и съдбите, е назначен да раздава подаръците.

Испания.   Коледа в Испания е предимно семеен празник: след 22 часа на 24 декември всички ресторанти са затворени. Хората се прибират вкъщи и чакат литургията в полунощ. Пирът започва след това: моруна, кестени, и пуйка в Южна Испания, бадемова супа и гъска - в Северна. Десертът е бадемов сладкиш с мед.

Съставители:инж.Румен Петков, н.с.
 Гена Дочева

